আন্তর্জাতিক ডেস্ক:: ইন্দোনেশিয়ার লায়ন এয়ারের একটি বিমান ১৮৯ যাত্রী নিয়ে উড্ডয়নের কিছু সময় পর জাভা সাগরে বিধ্বস্ত হয়েছে। সোমবার স্থানীয় সময় সকাল ৬টা ২০মিনিটে বোয়িং ৭৩৭ বিমানটি রাজধানী জাকার্তার বিমানবন্দর ছেড়ে যায়। উড্ডয়নের ১৩ মিনিট পর বিমানটি এয়ার ট্রাফিক কন্ট্রোল রুমের সঙ্গে যোগাযোগ বিচ্ছিন্ন হয়ে জাভা সাগরে বিধ্বস্ত হয়। তবে এখন পর্যন্ত কোনো যাত্রীকে উদ্ধার করা যায়নি। দেশটির কর্মকর্তারা বলেছেন, বিমানের যাত্রীদের বেঁচে থাকার সম্ভাবনা একেবারে ক্ষীণ। তবে অলৌকিক কিছু ঘটলেও ঘটতে পারে।